**ΔΗΜΟΣ ΖΑΓΟΡΑΣ – ΜΟΥΡΕΣΙΟΥ**

**ΔΕΛΤΙΟ ΤΥΠΟΥ**

**ΖΑΓΟΡΑ 22 ΣΕΠΤΕΜΒΡΙΟΥ 2023**

**Μειώθηκε σε 15 τόνους το μέγιστο μεικτό βάρος οχημάτων για διέλευση από τη γέφυρα Γαλανόρεμα Ζαγοράς**

Μετά από αυτοψία που πραγματοποίησαν μηχανικοί της Διεύθυνσης Τεχνικών Υπηρεσιών των Περιφερειακών Ενοτήτων Μαγνησίας και Σποράδων , ανακοινώνεται ότι το μέγιστο επιτρεπόμενο μεικτό βάρος διέλευσης από την Γέφυρα Γαλανορέματος (Μέγα Γεφύρι) είναι **15 τόνοι** και όχι πλέον 24, λόγω επιπλέον μηχανικής καταπόνησης της εν λόγω γέφυρας.

Ο Δήμος Ζαγοράς – Μουρεσίου ενημερώνει όλους τους χρήστες του οδικού δικτύου για την εξέλιξη και επισημαίνει την ανάγκη αυστηρής τήρησης των νέων ορίων για την ασφαλή διέλευση οχημάτων.